Ting du kan gjøre uten hjelpemidler:

• Trykk inn øynene dine og studer det interessante lysshowet. (Forlystelsestid: 1-5 minutter)

Her gjelder det å ikke trykke så hardt at du skader deg, men kraftig nok til å se stjerner. Forsøk å variere hvor du trykker.



• Sjekk hvor lenge du kan holde pusten.

(Forlystelsestid: 4-20 minutter)

Egentlig ikke så veldig gøy, men det får tiden til å fly. Prøv å slå din egen rekord eller utfordre en venn. Igjen: Tenk på helsa. Det er ikke tøft å besvime.



• Prøv å IKKE tenke på pingviner

(Forlystelsestid: 1-15 minutter)

Dette er særlig vanskelig hvis du prøver for hardt, for da husker du plutselig hva du forsøker å unngå å tenke på. Hvis du ikke forsøker i det hele tatt, vil du garantert tenke på pingviner.

• Klø deg selv



Klø så det holder. (Foto: faculty.virginia.edu)(Forlystelsestid: 1-3 minutter)

Kom igjen, klø der du klør mest. Og dersom du ikke klødde et sted fra før, så gjør du det garantert nå.



• Repeter det samme ordet om og om igjen helt til det mister mening

(Forlystelsestid: 1-3 minutter)

Plukk ut hvilket som helst ord og si det høyt om igjen og om igjen. Etter en stund høres det garantert ut som kun et usammenhengende sammensurium av lyd. Kom igjen nå; «kamin, kamin, kamin».



• Prøv å svelge tungen din.

(Forlystelsestid: 1-3 minutter)

OK, så er det ganske ekkelt, men etter en stund glemmer du garantert at du kjeder deg.



• Gjør deg selv så kvalm som mulig



Gjør deg selv kvalm. (Foto: emotioneric.com)(Forlystelsestid: 5-10 minutter)

Styrt melk, snurr rundt, hopp opp og ned. Det var morsomt da du var ni, og det kan funke igjen.



• Studer hendene dine

(Forlystelsestid: 5-10 minutter)

Stirr på dine egne hender i flere minutter. Til slutt kan du ikke tro at de rare tingestene faktisk tilhører deg.





•Sjekk hvor lenge du klarer å holde øynene oppe uten å blunke.

(Forlystelsestid: 1-2 min)

Det svir, men du slår i alle fall ihjel litt tid.





• Kil deg selv under armen.

(Forlystelsestid: 5-10 minuter)

Den tristeste form for egenmoro. Sad, men ganske gøy.







Ting du kan gjøre med noen få hjelpemidler

• Sjekk naboens søppel

Vælkåmmen te dein store klassefæstn. Æg heite Dann Børzzge.

(Forlystelsestid: 20-30 minutter)

Du kan faktisk lære mye av et menneske ved å rote i avfallet deres. Kanskje du til og med avdekker noen skitne hemmeligheter.



• Se på TV og repeter alt som blir sagt med nordnorsk dialekt

(Forlystelsestid: 5-10 minutter)

Dersom du er nordlending, så kan du bytte dialekten din med for eksempel trøndersk.





• Send skummel e-post.

(Forlystelsestid: 15-60 minutter)

Bruk google og finn ut personlige ting om utvalgte mennesker. Etterpå sender du dem en e-post fylt med referanser til det du har funnet. Ikke særlig hyggelig, men ganske morsomt.





•Les idiotiske artikler på nettet.

(Forlystelsestid: Så lang tid du bare vil)

Bruk tid på artikler av typen «dette kan du gjøre dersom du kjeder deg» og annet moro på nettet.

Kjeder du deg forsatt? Les: Hva er kjedeligst?



